Γεγονότα Ιουνίου 2012

Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Ιούνιο του 2012, συνοδευόμενα από τις πηγές μέσω των οποίων μεταδόθηκαν. 

## 1η Ιουνίου
;Πόλεμος και επιθέσεις
* Εξέγερση στη Συρία: Το Συμβούλιο των Ανθρωπίνων Δικαιωμάτων του ΟΗΕ αποφασίζει να καταδικάσει τη σφαγή στη Χούλα που διαπράχθηκε από τις συριακές δυνάμεις στην πόλη Χούλα, στις 25 Μαΐου. Η Κίνα, η Ρωσία και η Κούβα καταψήφισαν.
(''The Guardian'')

;Νόμος και έγκλημα
* Απαγορεύεται η διάθεση στο εμπόριο όπλων και πυρομαχικών, στα πλαίσια των μέτρων για τη μείωση της εγκληματικότητας στη Βενεζουέλα. (BBC)
* Η Σαμόα δίνει αμνηστία σε 35 φυλακισμένους, με αφορμή τον εορτασμό της 50ής επετείου ανεξαρτησίας από τη Νέα Ζηλανδία. (BBC)

;Πολιτική και εκλογές
* Αρχίζει η καταμέτρηση των ψήφων από το δημοψήφισμα για το δημοσιονομικό σύμφωνο στην Ιρλανδική Δημοκρατία, το οποίο είναι θετικό, σύμφωνα με τα πρώτα αποτελέσματα. (Al Jazeera) (''The Guardian'')

## 2 Ιουνίου
;Πόλεμος και επιθέσεις
* Εξέγερση στη Συρία: Σε συγκρούσεις ανάμεσα σε υποστηρικτές και αντιπάλους του Προέδρου της Συρίας Μπασάρ αλ Άσαντ σκοτώνονται τουλάχιστον 12 άτομα και περισσότερα από 40 τραυματίζονται στην Τρίπολη του Λιβάνου.
(Reuters) 

;Τραγωδίες
* Μεταγωγικό αεροσκάφος της Allied Air προσκρούει σε μίνι λεωφορείο έχοντας βγει από το διάδρομο προσγείωσης στο Διεθνές Αεροδρόμιο Κοτόκα της Γκάνα, με αποτέλεσμα να σκοτωθούν τουλάχιστον 12 άνθρωποι. (''The Daily Telegraph'') 

;Νόμος και έγκλημα
* Δικαστήριο στο Κάιρο καταδικάζει σε ισόβια κάθειρξη τον πρώην Πρόεδρο Χόσνι Μουμπάρακ και τον πρώην υπουργό Εσωτερικών Χαμπίμπ αλ-Αντλί για συνέργεια στις δολοφονίες διαδηλωτών κατά την Αιγυπτιακή Επανάσταση του 2011, που οδήγησε στην ανατροπή του Μουμπάρακ.
Ο Μουμπάρακ και οι 2 γιοι του, Γκαμάλ και Αλάα, απαλλάσσονται από τις κατηγορίες για διαφθορά. (BBC)

;Αθλητισμός
* Στις ιπποδρομίες, ο ίππος Κάμελοτ, με εκπαιδευτή τον Άινταν O'Μπράιεν, κερδίζει το Ντέρμπι του Έπσομ. Μαζί με τον γιο του Τζόζεφ, γίνονται οι πρώτοι πατέρας και γιος που κερδίζουν το Ντέρμπι. (BBC)

## 3 Ιουνίου
;Πόλεμος και επιθέσεις
* Εξέγερση στη Συρία (2011–σήμερα):
** Συνεχίζονται οι σποραδικές συγκρούσεις στην Τρίπολη Λιβάνου, ανάμεσα σε υποστηρικτές και αντιπάλους του Προέδρου της Συρίας Μπασάρ αλ-Άσαντ. (''The Daily Star'') 
* Σε βομβιστική επίθεση αυτοκτονίας έξω από ναό στην πόλη Μπάουτσι της Νιγηρίας, σκοτώνονται 15 άτομα και άλλα 42 τραυματίζονται. (The Nation) 

;Τραγωδίες
* Από συντριβή αεροσκάφους με 153 επιβαίνοντες σε κατοικημένη περιοχή του Λάγκος της Νιγηρίας, σκοτώνονται όλοι οι επιβαίνοντες και 10 άτομα στο έδαφος. (CNN)

;Διεθνείς σχέσεις
* Ο υπουργός Άμυνας των ΗΠΑ, Λίον Πανέτα επισκέπτεται την πρώην αμερικανική βάση του Καμ Ραν Μπέι, στην πρώτη επίσκεψη Αμερικανού υψηλόβαθμου αξιωματούχου στο Βιετνάμ από την εποχή του Πολέμου στο Βιετνάμ. (AFP διά Yahoo News)

;Νόμος και έγκλημα
* Συλλαμβάνεται στην Ιαπωνία ο Ναόκο Κικούτσι, μέλος της αίρεσης Αούμ Σινρικίο και ένας από τους δύο που παραμένουν ασύλληπτοι για τις επιθέσεις με αέριο σαρίν στο μετρό του Τόκιο το 1995. (BBC)

;Αθλητισμός
* Στο γκολφ, ο Τάιγκερ Γουντς κερδίζει το Αναμνηστικό Τουρνουά που παίχτηκε στη Λέσχη Γκολφ του Μούιρφιλντ Βίλατζ στο Ντάμπλιν του Οχάιο, ισοφαρίζοντας με τον Τζακ Νικλάους σε νίκες στο PGA Tour. (AP διά Google News)
* Ο Αλεξάντερ Σερεμπριάκοφ κερδίζει το Διεθνές Πρωτάθλημα της Φιλαδέλφεια.
(VeloNation)

## 4 Ιουνίου
;Πόλεμος και επιθέσεις
* Σε επίθεση αυτοκτονίας στο κέντρο της Βαγδάτης σκοτώνονται τουλάχιστον 26 και τραυματίζονται 190. Σε άλλες επιθέσεις στη χώρα σκοτώνονται άλλα 8 άτομα. (AP διά ''The Brisbane Times'') (Antiwar)

;Τραγωδίες
* Τουλάχιστον 23 άτομα σκοτώνονται και 60 τραυματίζονται σε ανατροπή λεωφορείου κοντά στο Ισλαμαμπάντ του Πακιστάν. (AFP διά Perth Now)

;Νόμος και έγκλημα
* Ο ύποπτος για την ειδεχθή δολοφονία στον Καναδά, ο Λούκα Μανιότα, συλλαμβάνεται σε διαδικτυακό καφέ στο Βερολίνο. (''Daily Mail'') (BBC)

;Πολιτική
* Το Κοινοβούλιο της Αλβανίας αποτυγχάνει να εκλέξει Πρόεδρο και στον δεύτερο γύρο. (Ansa) 
* Ο Πρωθυπουργός της Ιαπωνίας Γιοσιχίκο Νόντα ανακοινώνει ανασχηματισμό της κυβέρνησης έπειτα από το ρήγμα στους κόλπους του κυβερνώντος Δημοκρατικού Κόμματος της Ιαπωνίας. (Bloomberg) (''Washington Post'') 

## 5 Ιουνίου
;Πόλεμος και επιθέσεις
* Το Αζερμπαϊτζάν κατηγορεί την Αρμενία για το θάνατο 5 στρατιωτών του από πυρά στη μεθόριο των δύο χωρών, μία ημέρα μετά το θάνατο 3 Αρμενίων. (BBC)

;Πολιτική
* Στις κάλπες προσέρχονται οι Αμερικανοί της πολιτείας Γουισκόνσιν για τις επαναληπτικές εκλογές για Κυβερνήτη και Γερουσία. Ο Σκοτ Γουόκερ παραμένει Κυβερνήτης και οι Δημοκράτες έχουν τον έλεγχο της Γερουσίας της πολιτείας, με βάση τα αποτελέσματα. (Journal Times) (''CBS News'') (Madison.com)

;Επιστήμη
* Λαμβάνει χώρα η τελευταία διάβαση της Αφροδίτης του 21ου αιώνα (αρχίζει στις 22:09 UTC της 5ης Ιουνίου και τελειώνει στις
04:49 UTC στις 6 Ιουνίου. (BBC)

## 6 Ιουνίου
;Πόλεμος
* Εξέγερση στη Συρία: Η αντιπολίτευση στη Συρία αναφέρει ότι έχουν γίνει σφαγές ατόμων στο μικρό χωριό Κουμπέιρ της Χαμά, με θύματα κυρίως γυναικόπαιδα και θύτες παραστρατιωτικές ομάδες της κυβέρνησης. Άλλες πληροφορίες κάνουν λόγο για 78 νεκρούς. (BBC)
* Από βόμβα σε μοτοσυκλέτα σκοτώνονται τουλάχιστον 20 άτομα κοντά στο αεροδρόμιο του Κανταχάρ στο νότιο Αφγανιστάν. (Reuters) 

;Πολιτισμός και τέχνες
* Το μιούζικαλ του Μπρόντγουεϊ *Once * κερδίζει 4 βραβεία στην απονομή των Drama Desk Awards στη Νέα Υόρκη. (BBC)

;Νόμος και έγκλημα
* Ο ακτιβιστής και αντιφρονών Λι Ουανγκγιάνγκ, ο οποίος φυλακίστηκε μετά τις διώξεις για τις φιλοδημοκρατικές διαδηλώσεις στο Πεκίνο το 1989, βρίσκεται νεκρός σε θάλαμο νοσοκομείου στην κεντρική Κίνα, με περίεργες συνθήκες θανάτου. (Reuters UK) 

;Πολιτική και εκλογές
* Ο Μεξικανός Πρόεδρος Φελίπε Καλδερόν υπογράφει νόμο που καθιστά τη χώρα του τη 2η στον κόσμο που εισάγει δεσμευτικούς στόχους για την αντιμετώπιση των κλιματικών αλλαγών. (BBC)

;Επιστήμη
* Το ηλιακό αεροπλάνο Solar Impulse φτάνει στο Μαρόκο, ολοκληρώνοντας την πρώτη στον κόσμο διατλαντική πτήση αεροσκάφους που κινείται με ηλιακή ενέργεια. (Associated Press)

;Αθλητισμός
* Ο τετράκις παγκόσμιος πρωταθλητής του αμερικανικού μπιλιάρδου Ρόνι Ο'Σάλιβαν ανακοινώνει την απόφασή του να παραμείνει για λίγο εκτός αγώνων. (BBC)

## 7 Ιουνίου
;Τέχνες και πολιτισμός
* Ο Φίλιπ Ροθ βραβεύεται με το Βραβείο Πρίγκιπας των Αστούριας. (''The Guardian'')

;Τραγωδίες
* Ελικόπτερο με ξένους επιβάτες εξαφανίζεται στην περιοχή του Αμαζονίου, στο νότιο Περού. (BBC) (AFP via France24) (Al Jazeera)
* Τουλάχιστον 16 άτομα σκοτώνονται και άλλα 32 τραυματίζονται έπειτα από πτώση λεωφορείου μέσα σε χαράδρα στα βόρεια της Λα Πας, πρωτεύουσας της Βολιβίας. (AP διά Google News)

;Πολιτική και εκλογές
* Ο βουλευτής της Χρυσής Αυγής, Ηλίας Κασιδιάρης ρίχνει νερό εναντίον της Ρένας Δούρου και γρονθοκοπεί τη Λιάνα Κανέλλη κατά τη διάρκεια ζωντανής τηλεοπτικής εκπομπής, με παρουσιαστή το Γιώργο Παπαδάκη, ο οποίος αντιδρά φωνάζοντας "Όχι, Όχι, Όχι". (''The Guardian'')

;Αθλητισμός
* Ο Γιουσέιν Μπολτ θριαμβεύει στα 100μ. σε μίτινγκ του Όσλομε χρόνο 9,79 δευτερόλεπτα. (BBC)

## 8 Ιουνίου

;Διεθνείς σχέσεις
* Ο Διεθνής Οργανισμός Ατομικής Ενέργειας (IAEA) τερματίζει τις συνομιλίες με το Ιράν, με τον επικεφαλής του IAEA Χέρμαν Νάκαερτς να ισχυρίζεται ότι δεν έχει επιτευχθεί καμία πρόοδος. (Al Jazeera)
* Το Μαλάουι αναβάλλει τη διεξαγωγή της συνόδου κορυφής της Αφρικανικής Ένωσης έπειτα από ασυμφωνία για το αν θα παρακολουθήσει τη σύνοδο και ο Πρόεδρος του Σουδάν, Ομάρ αλ-Μασίρ, ο οποίος καταζητείται από το Διεθνές Ποινικό Δικαστήριο. (Capital FM Kenya)

;Πολιτική και εκλογές
* Το Κοινοβούλιο της Αλβανίας αποτυγχάνει να εκλέξει Πρόεδρο και στον τρίτο γύρο της ψηφοφορίας. (Top Channel)

;Αθλητισμός
* Euro 2012:
** Αρχίζει το Ευρωπαϊκό πρωτάθλημα ποδοσφαίρου στην Πολωνία. (BBC)
** Στον πρώτο αγώνα της διοργάνωσης, η Πολωνία έρχεται ισόπαλη 1-1 με την Ελλάδα. (BBC) (Al Jazeera)

## 9 Ιουνίου
;Πόλεμος
* Τουλάχιστον 20 άτομα σκοτώνονται και 300 σπίτια καταστρέφονται κατά τα επεισόδια στη Ροχίνγκια της δυτικής Βιρμανίας.
(''The Nation'') 

;Τραγωδίες
* Τα σωστικά συνεργεία ανακαλύπτουν τα συντρίμμια του εξαφανισθέντος ελικοπτέρου Sikorsky H-34 κοντά στο όρος Μαμαρόσα του Περού, με απολογισμό και τους 14 επιβαίνοντες νεκρούς. (BBC) (Aviation Safety) (Al Jazeera)

;Αθλητισμός
* Η Μαρία Σαράποβα νικά τη Σάρα Εράνι και κατακτά το Ρολάν Γκαρός στο απλό, πετυχαίνοντας το πρώτο Γκραντ Σλαμ της καριέρας της και ανεβαίνει στην κορυφή της παγκόσμιας κατάταξης (ESPN)
* Η ομάδα των Norfolk Admirals επικρατεί των Toronto Marlies και κατακτούν το πρώτο πρωτάθλημα χόκεϊ (AHL) στην ιστορία τους. (NBC Sports)

## 10 Ιουνίου
;Πόλεμος και επιθέσεις
* Σύριοι ακτιβιστές ισχυρίζονται ότι τουλάχιστον 35 άτομα πέθαναν σε επίθεση του στρατού της Συρίας στην πόλη Χομς χθες. (Reuters) 

;Τέχνες και πολιτισμός
* Απονέμονται για 66η χρονιά τα Βραβεία Τόνι του αμερικανικού θεάτρου στο Θέατρο Μπίκον της Νέας Υόρκης, με το έργο *[[Clybourne Park]]* να κερδίζει το βραβείο καλύτερου θεατρικού έργου και το *[[Once (μιούζικαλ)|Once]]* να κερδίζει στην κατηγορία καλύτερου μιούζικαλ. (''New York Times'')

;Καταστροφές
* Ο Κενυάτης υπουργός Τζορτζ Σαϊτότι και 5 ακόμα άτομα σκοτώνονται από συντριβή ελικοπτέρου στους Λόφους Νγκονγκ κοντά στο Ναϊρόμπι. (Capital FM Kenya)

;Νόμος και έγκλημα
* Τρία άτομα σκοτώνονται από πυρά και ισάριθμα τραυματίζονται κατά τη διάρκεια ενός πάρτι που έγινε σε πολυκατοικία κοντά στον πανεπιστημιακό χώρο του Πανεπιστημίου του Όμπερν, στην Αλαμπάμα των ΗΠΑ. (CNN)

;Πολιτική
* Στις τοπικές εκλογές που διεξάγονται στη Ρουμανία η Κοινωνική Φιλελεύθερη Ένωση που είναι το κυβερνών κόμμα κερδίζει σαρωτική νίκη. (Reuters) 
* Οι Σοσιαλιστές τα πηγαίνουν καλά στον πρώτο γύρο των βουλευτικών εκλογών στη Γαλλία. (Reuters) 

;Αθλητισμός
* UEFA Euro 2012:
** Ένα αμφιλεγόμενο γκολ οφσάιντ του Νικίτσα Γέλαβιτς συντελεί στη νίκη της Κροατίας επί της Ιρλανδικής Δημοκρατίας στο Πόζναν. (GOAL)

## 11 Ιουνίου
;Πόλεμος και επιθέσεις
* Πόλεμος των Ναρκωτικών στο Μεξικό:
** Ο Μαργκαρίτο Γκέντσι Κασιάνο, πολιτικός του Κόμματος Δημοκρατικής Επανάστασης, σκοτώνεται από πυρά στην πολιτεία Γκερέρο. (Fox News)

;Τέχνες και κουλτούρα
* Αρχίζει να εκπέμπει στο Λίβανο το παναραβικό δορυφορικό τηλεοπτικό κανάλι Al Mayadeen ("Τα Τετράγωνα" στα αραβικά). Φημολογείται ότι αποτελεί τη φωνή του Ιράν και της Χεζμπολάχ. (AP via AJC)

;Οικονομία
* Η Dangote Cement εγκαινιάζει μια νέα γραμμή παραγωγής στην πολιτεία Κόγκι, καθιστώντας το εργοστάσιο το μεγαλύτερο στην Υποσαχάρια Αφρική. (AFP)

;Τραγωδίες
* Περισσότερα από 80 άτομα σκοτώνονται από κατολισθήσεις που προκλήθηκαν από δύο σεισμούς στο Αφγανιστάν. Θάβεται ένα ολόκληρο χωριό κάτω από τα ερείπια. (BBC)

;Πολιτική και εκλογές
* Το Κοινοβούλιο της Αλβανίας εκλέγει Πρόεδρο τον Μπουγιάρ Νισάνι. (ABC)
* Ο Αλί Λαριτζανί ορκίζεται για μία ακόμη θητεία ως Πρόεδρος του Κοινοβουλίου του Ιράν. (Press TV)

;Αθλητισμός
* Στην αντισφαίριση, ο Ισπανός Ραφαέλ Ναδάλ κερδίζει για 7η φορά (ρεκόρ) το απλό ανδρών του Ρολάν Γκαρός. (NDTV SPORTS) (Al Jazeera)
* Η ομάδα Λος Άντζελες Κινγκς του NHL νικά τους Νιου Τζέρσι Ντέβιλς 6-1 στο 6ο παιχνίδι της σειράς τελικών του Κυπέλλου Στάνλεϊ και κερδίζουν το πρώτο τους τέτοιο Κύπελλο στην ιστορία τους. (ESPN), (Fox Sports)

## 12 Ιουνίου
;Οικονομία
* Σύμφωνα με νεότερες έρευνες, το Τόκιο είναι πλέον η ακριβότερη πόλη για να ζει κάποιος, έχοντας ξεπεράσει τη Λουάντα.
(BBC)

;Καταστροφές
* Καταρρακτώδεις βροχές προκαλούν πλημμύρες στην Ταϊβάν, με αποτέλεσμα το θάνατο 4 ατόμων σε κατολισθήσεις και την απομάκρυνση 3.000 ανθρώπων από τις εστίες τους.(AP via ABC News America)

;Νόμος και έγκλημα
* Ιατροδικαστής στη Βόρεια Επικράτεια αποφαίνεται ότι ένα ντίνγκο ήταν υπεύθυνο για το θάνατο της μικρής Αζάρια Τσάμπερλεν στο Ουλούρου τον Αύγουστο του 1980. (AAP via SBS)  (Al Jazeera) (BBC)

;Πολιτική και εκλογές
* Μια ημέρα μετά τη σύλληψη πολιτικών της Αντιπολίτευσης, μαζική διαδήλωση εναντίον του Βλαντίμιρ Πούτιν λαμβάνει χώρα στο κέντρο της Μόσχας.(Al Jazeera) (BBC) (''The New York Times'') (AP via ''Time'')
* Η κυβέρνηση των Νήσων Φώκλαντ ανακοινώνει τη διεξαγωγή ων νησιών, την επόμενη χρονιά. (BBC)

;Επιστήμη
* Ο Παγκόσμιος Οργανισμός Υγείας (WHO) συμπεραίνει ότι η έκθεση στο ντίζελ προκαλεί καρκίνο. (BBC)
* Επιστήμονες ανακοινώνουν τη σύνθεση μιας νέας χημικής ένωσης, της NOTT-202, που έχει την ιδιότητα να απορροφά κατ' επιλογήν διοξείδιο του άνθρακα. (BBC)

;Sport
* UEFA Euro 2012:
** Στον αγώνα Ελλάδας-Τσεχίας (1-2), δόθηκαν οι λιγότερες πάσες σε Ευρωπαϊκό πρωτάθλημα από το 1980. (BBC) (Al Jazeera)

## 13 Ιουνίου
;Πόλεμος και επιθέσεις
* Σειρά βομβιστικών επιθέσεων πλήττουν το Ιράκ, με απολογισμό τουλάχιστον 93 νεκρούς και περισσότερους από 300 τραυματίες. (Al Jazeera) (BBC)

;Τέχνες και πολιτισμός
* Ο Τζον Μακ Γκρέγκορ κερδίζει το Διεθνές Λογοτεχνικό Βραβείο IMPAC Dublin, το μεγαλύτερο σε αξία λογοτεχνικό βραβείο διεθνώς. (''The Guardian'') (CBC News)

;Οικονομία και επιχειρήσεις
* Μεταδίδεται ότι οι Έλληνες αποσύρουν τα μετρητά τους από τις τράπεζες και συλλέγουν αποθέματα τροφίμων που διατηρούνται, ενόψει των βουλευτικών εκλογών της Κυριακής. (Al Jazeera)
* Η συριακή κυβέρνηση αρχίζει για πρώτη φορά την εκτύπωση χαρτονομισμάτων, με τη συριακή οικονομία να βρίσκεται στο χείλος της κατάρρευσης.(''The Atlantic Wire'') 

;Επιστήμη και τεχνολογία
* Ανοίγει τις εργασίες της στο Ρίο ντε Τζανέιρο η Διάσκεψη των Ηνωμένων Εθνών για την Αειφόρο Ανάπτυξη.
(AFP μέσω Google News)

;Νόμος και έγκλημα
* Σε φυλάκιση 20 ετών καταδικάζεται ερήμην ο πρώην Πρόεδρος της Τυνησίας Μπεν Αλί από στρατιωτικό δικαστήριο της Τυνησίας. (Reuters)  (Al Jazeera)

## 14 Ιουνίου
;Πόλεμος και επιθέσεις
* Το Ανώτατο Δικαστήριο της Αιγύπτου ζητά τη διάλυση της Κάτω Βουλής και τη διεξαγωγή νέων εκλογών, καθώς οι τελευταίες βουλευτικές εκλογές του περασμένου έτους κρίθηκαν αντισυνταγματικές. (BBC)
* Πόλεμος των Ναρκωτικών στο Μεξικό: Νεκρός βρίσκεται ο απαχθείς δημοσιογράφος στην πολιτεία Βέρα Κρουζ του Μεξικό Βίκτορ Μανουέλ Μπάες Τσίνο της εφημερίδας *Milenio*. (''Milenio'')

;Καταστροφές
* Από έκρηξη σε κρατικό εργοστάσιο χάλυβα στη Βισαχαπάτναμ της Ινδίας, χάνουν τη ζωή τους 11 άτομα και άλλα 16 τραυματίζονται σοβαρά. (BBC)

;Επιστήμη και υγεία
* Ένα κορίτσι 10 ετών υποβάλλεται με επιτυχία (όπως πιστεύεται) στην πρώτη στον κόσμο υποβοηθούμενη μεταμόσχευση φλεβών με βλαστοκύτταρα.
(HealthDay)

;Νόμος και έγκλημα
* Ο επιχειρηματίας και μεγιστάνας του κρίκετ Άλεν Στάνφορντ καταδικάζεται σε φυλάκιση 110 ετών για την υπεξαίρεση δισεκατομμυρίων δολαρίων από επενδυτές. (Al Jazeera) (BBC)

## 15 Ιουνίου
;Πόλεμος και επιθέσεις
* Κατά την επιχείρηση της αστυνομίας να απομακρύνει τους καταληψίες αγρότες στο διαμέρισμα Κανιντέγιου της Παραγουάης, ξεσπούν ταραχές, με απολογισμό συνολικά 16 νεκρούς. (BBC)

;Νόμος και έγκλημα
* Συλλαμβάνεται από την αστυνομία στην Ιαπωνία ο Κατσούγια Τακαχάσι της αίρεσης Αούμ Σινρικίο, ο τελευταίος καταζητούμενος για την τρομοκρατική επίθεση με αέριο Σαρίν στο Μετρό του Τόκιο, το 1995, κατά την οποία σκοτώθηκαν 13 άνθρωποι. (BBC)

;Πολιτική και εκλογές
* Εγκρίνεται από το Κογκρέσο της Κολομβίας ένας νόμος που επιτρέπει τη διευκόλυνση των ειρηνευτικών συνομιλιών ανάμεσα στην κυβέρνηση και στις αντάρτικες ομάδες. (BBC)

;Θρησκεία
* Ανακαλύφθηκαν στη Βουλγαρία λείψανα που πιστεύεται ότι ανήκουν στον Ιωάννη το Βαπτιστή, που χρονολογούνται από τον 1ο αιώνα μ.Χ. (''The Washington Post'') 

;Αθλητισμός
* UEFA Euro 2012:
** Σε μία εξέλιξη άνευ προηγουμένου, ο αγώνας ανάμεσα στη Γαλλία και στην Ουκρανία διακόπτεται για 55 λεπτά στο Ντόνετσκ εν μέσω καταιγίδας και καταρρακτώδους βροχής. (BBC)  (''The Guardian'')

## 16 Ιουνίου
;Πόλεμος και επιθέσεις
* Συριακή εξέγερση (2011-):
** Τα Ηνωμένα Έθνη διακόπτουν την ειρηνευτική τους αποστολή στη Συρία εν μέσω της κλιμακούμενης βίας. (BBC) (Al Jazeera)
* Τουλάχιστον 32 άτομα σκοτώνονται σε βομβιστική επίθεση με παγιδευμένο όχημα με στόχο Σιίτες Μουσουλμάνους στη Βαγδάτη. (CNN)
* Από έκρηξη βόμβας στην πόλη Λάντι Κοτάλ του Πακιστάν σκοτώνονται 13 άτομα. (Reuters)  (BBC)

;Τέχνες και κουλτούρα
* Η Βιρμανή πολιτικός Αούνγκ Σαν Σου Κίι δέχεται προσωπικά το Νόμπελ Ειρήνης έπειτα από 21 χρόνια (είχε βραβευτεί ενώ απουσίαζε). (BBC) (''Christian Science Monitor'')
* Η Coca-Cola επιστρέφει στη Μιανμάρ έπειτα από 60 χρόνια. Μόνο στη Βόρεια Κορέα και στην Κούβα δεν δραστηριοποιείται η εταιρεία. (Voice of America) 

;Τραγωδίες
* Περισσότερα από 30 άτομα σκοτώνονται και 15 τραυματίζονται έπειτα από την πτώση λεωφορείου μέσα σε χαράδρα στην επαρχία Οσμαναμπάντ του ινδικού κρατιδίου Μαχαράστρα. (IBN Live) 

;Πολιτική και εκλογές
* Στις κάλπες για το δεύτερο γύρο των προεδρικών εκλογών προσέρχονται οι πολίτες στην Αίγυπτο με τον πρώην Πρωθυπουργό Αχμέντ Σαφίκ και τον υποψήφιο των Αδερφών Μουσουλμάνων Μοχάμεντ Μόρσι να διεκδικούν την προεδρία. (AFP via News Limited)  (Al Jazeera)

;Επιστήμη
* Η Κίνα εκτοξεύει με επιτυχία το διαστημικό σκάφος Shenzhou 9 μεταφέροντας 3 αστροναύτες, συμπεριλαμβανομένης και της πρώτης Κινέζας αστροναύτισσας, της Λιού Γιανγκ. (BBC) (Al Jazeera)

;Αθλητισμός
* Ο κασκαντέρ Νικ Βαλέντα γίνεται το πρώτο πρόσωπο που περπατά σε σχοινί πάνω από τους Καταρράκτες του Νιαγάρα στα σύνορα των ΗΠΑ με τον Καναδά.(AP μέσω ''Sydney Morning Herald'')

## 17 Ιουνίου
;Πόλεμος και επιθέσεις
* Σκοτώνονται 12 άτομα σε μπαράζ βομβιστικών επιθέσεων στην πολιτεία Καντούνα της Νιγηρίας. (BBC) (Al Jazeera)

;Τραγωδίες
* Από πυρκαγιά που ξεσπά σε φυλακή της νοτιοανατολικής Τουρκίας χάνουν τη ζωή τους 13 κρατούμενοι στην επαρχία Σανλιούρφα. (BBC)

;Πολιτική και εκλογές
* Για δεύτερη φορά μέσα σε έναν μήνα οι Έλληνες προσέρχονται στις κάλπες για τις βουλευτικές εκλογές, μετά την αποτυχημένη προσπάθεια για σχηματισμό κυβέρνησης συνασπισμού. (Al Jazeera) (BBC) (CNN)
* Ολοκληρώνεται και η δεύτερη ημέρα της ψηφοφορίας για το δεύτερο γύρο των προεδρικών εκλογών στην Αίγυπτο. (BBC)
* Το Σοσιαλιστικό Κόμμα κερδίζει την πλειοψηφία των εδρών στις βουλευτικές εκλογές που διεξάγονται στη Γαλλία. (AP via ''Idaho Press-Tribune'')

;Αθλητισμός
* Στο γκολφ ο Αμερικανός Γουέμπ Σίμσον κερδίζει το Αμερικανικό Όπεν για το 2012. (NBC Sports)

## 18 Ιουνίου
;Πόλεμος και επιθέσεις
* Ο διοικητής του στρατού της Υεμένης Στρατηγός Σαλέμ Αλί Κουατάν σκοτώνεται σε βομβιστική επίθεση αυτοκτονίας στην πόλη Άντεν.(BBC) (Al Jazeera)

;Διεθνείς σχέσεις
* Ανοίγει στο Λος Κάμπος της Μπάχα Καλιφόρνια του Μεξικό η σύνοδος κορυφής των χωρών του G-20 με κύριο θέμα συζήτησης την κρίση στη ζώνη του ευρώ. (BBC)

;Πολιτική και εκλογές
* Ο Πρίγκιπας Σαλμάν μπιν Αμπντουλαζίζ ορίζεται διάδοχος του θρόνου της Σαουδικής Αραβίας. (BBC)

;Επιστήμη
* Ο Blue Gene/Q γίνεται ο ταχύτερος υπερυπολογιστής στον κόσμο.(TOP500)

## 19 Ιουνίου
;Πόλεμος και επιθέσεις
* Δεκάδες ατόμων διαδηλώνουν εναντίον της στρατιωτικής κυβέρνησης στην Πλατεία Ταχρίρ στο Κάιρο. (Al Jazeera) (BBC)
** Ο πρώην Πρόεδρος Χόσνι Μουμπάρακ φέρεται κλινικά νεκρός, έπειτα από εγκεφαλικό επεισόδιο. (''The Daily Telegraph'') (CNN)  (Al Jazeera) (BBC)

;Διεθνείς σχέσεις
* Ο ιδρυτής των Wikileaks Τζούλιαν Ασάντζ καταφεύγει στην πρεσβεία του Ισημερινού στο Λονδίνο, με σκοπό να αποφύγει την έκδοσή του στη Σουηδία όπου κατηγορείται για σεξουαλική παρενόχληση. (Al Jazeera) (''USA Today'')

;Νόμος και έγκλημα
* Το Ανώτατο Δικαστήριο του Πακιστάν κρίνει ως μη ικανό για την πρωθυπουργία το Γιουσάφ Ραζά Γκιλάνι μετά την καταδίκη του τελευταίου για ψευδορκία στις 26 Απριλίου. (BBC) (Al Jazeera)

;Πολιτική και εκλογές
* Ο ηγέτης της Νέας Δημοκρατίας Αντώνης Σαμαράς, συνεχίζει τις διαβουλεύσεις με τα αντίπαλα κόμματα με σκοπό το σχηματισμό κυβέρνησης στην Ελλάδα, για την αντιμετώπιση της δημοσιονομικής κρίσης. (''The New York Times'')

## 20 Ιουνίου
;Πόλεμος και επιθέσεις
* Συλλαμβάνευαι ο ένοπλος που κρατούσε ομήρους στην τράπεζα Crédit Industriel et Commercial στην πολη Τουλούζη της Γαλλίας. Πρόκειται για την ίδια πόλη όπου ο Μοχάμεντ Μεράχ σκότωσε 5 άτομα τον περασμένο Μάρτιο.
(BBC)
* Σε ενδοφυλετικές ταραχές στη δυτική Λιβύη σκοτώνονται 105 άνθρωποι και περί τους 500 τραυματίζονται. (BBC)

;Νόμος και έγκλημα
* Ο πρώην Πρωθυπουργός της Ρουμανίας, Αντριάν Ναστάσε, επιζεί οριακά μιας απόπειρας αυτοκτονίας με σφαίρα στο λαιμό του έπειτα από την αμφιλεγόμενη δικαστική απόφαση με βάση την οποία καταδικάστηκε ο ίδιος σε φυλάκιση 2 ετών. (BBC)

## 21 Ιουνίου

;Οικονομία
* Ο Βασίλης Ράπανος, πρόεδρος της μεγαλύτερης ιδιωτικής τράπεζας στην Ελλάδα, διορίζεται υπουργός Οικονομικών. (RTE)

;Τραγωδίες
* Από τη συντριβή αεροσκάφους Fokker 27 της Πολεμικής Αεροπορίας της Ινδονησίας σε κατοικημένη περιοχή της Τζακάρτα, σκοτώνονται τουλάχιστον 6 άτομα. (BBC)
* Από ανατροπή πλοιαρίου που μεταφέρει γύρω στους 200 ανθρώπους που ζητούν άσυλο, στα βόρεια της Νήσου των Χριστουγέννων, μεταξύ Ινδονησίας και Αυστραλίας διασώζονται 110 άτομα. (BBC) (AAP μέσω ''Brisbane Times'')

;Αθλητισμός
* Οι Μαϊάμι Χιτ κερδίζουν τους τελικούς του NBA για το 2012, επικρατώντας των Οκλαχόμα Σίτι Θάντερ, με 4 νίκες εναντίον μιας. Ο Λεμπρόν Τζέιμς κερδίζει το βραβείο του πολυτιμότερου παίκτη. (ESPN) (''Wall Street Journal'')

## 22 Ιουνίου
;Πόλεμος και επιθέσεις
* Τουλάχιστον 14 άτομα σκοτώνονται και άλλα 106 τραυματίζονται σε δύο συνεχείς βομβιστικές επιθέσεις στην αγορά των βόρειων προαστίων της Βαγδάτης. (Reuters) 

;Πολιτική και εκλογές
* Στην Παραγουάη η Γερουσία υπερψηφίζει την καθαίρεση του Προέδρου Φερνάντο Λούγο. Νέος Πρόεδρος αναλαμβάνει ο πρώην Αντιπρόεδρος, Φεντερίκο Φράνκο. (BBC)

;Αθλητισμός
* Ευρωπαϊκό πρωτάθλημα ποδοσφαίρου 2012:
** Η Γερμανία νικά την Ελλάδα 4–2 στα προημιτελικά, στο Γκντανσκ. Η εθνική ανδρών της Ελλάδας αποκλείεται από τη συνέχεια της διοργάνωσης. (TSN) 
** Την αποχώρησή του από το διεθνές ποδόσφαιρο ανακοινώνει ο Τσέχος Μίλαν Μπάρος μετά τον αποκλεισμό της Τσεχίας από την ημιτελική φάση την χθεσινή ημέρα. (BBC)

## 23 Ιουνίου
;Τραγωδίες
* Τουλάχιστον 8 άτομα σκοτώνονται και άλλα 44 τραυματίζονται στην Κροατία έπειτα από δυστύχημα με λεωφορείο που μετέφερε Τσέχους τουρίστες. (AP μέσω CP-24)

;Διεθνείς σχέσεις
* Ολοκληρώνεται στη Βραζιλία η διάσκεψη κορυφής των Ηνωμένων Εθνών για τη βιώσιμη ανάπτυξη. (BBC)

;Πολιτική και εκλογές
* Αρχίζει η ψηφοφορία στην Παπούα Νέα Γουινέα για τις γενικές εκλογές. (''The Sydney Morning Herald'')

;Αθλητισμός
* Ο δεκαθλητής Άστον Ίτον πετυχαίνει παγκόσμιο ρεκόρ στα δοκιμαστικά της επιλογής των ΗΠΑ για τους Ολυμπιακούς Αγώνες του Λονδίνου. (AP μέσω ABC News America)

## 24 Ιουνίου
;Διεθνείς σχέσεις
* Ο Πρωθυπουργός της Ελλάδας Αντώνης Σαμαράς δεν θα παραστεί στο συμβούλιο κορυφής της ΕΕ καθώς αναρρώνει έπειτα από επέμβαση στο μάτι. (BBC)

;Πολιτική και εκλογές
* Ο Μοχάμεντ Μόρσι από την Αδελφότητα των Μουσουλμάνων ανακηρύσσεται νικητής των προεδρικών εκλογών στην Αίγυπτο στον τελικό γύρο. (BBC)
* Η Τυνησία εκδίδει τον πρώην Πρωθυπουργό της Λιβύης Αλ Μπαγκνταντί Αλί Αλ Μαχμούντι.
(BBC)

;Επιστήμη
* Νεκρός βρίσκεται ο Μοναχικός Τζορτζ στα Νησιά Γκαλαπάγκος, η τελευταία γνωστή χελώνα του είδους Chelonoidis nigra abingdoni. (BBC)

;Αθλητισμός
* Η Σαουδική Αραβία επιτρέπει για πρώτη φορά σε γυναίκες αθλήτριες να λάβουν μέρος στους Ολυμπιακούς Αγώνες του 2012. (BBC)
* Ο Φερνάντο Αλόνσο κερδίζει το Ευρωπαϊκό Γκραν Πρι του 2012 στην πίστα της Βαλένθια και γίνεται ο πρώτος οδηγός της τρέχουσας αγωνιστικής περιόδου που κερδίζει 2 αγώνες. (BBC) (Al Jazeera)

## 25 Ιουνίου

;Οικονομία
* Ο νέος υπουργός Οικονομικών της Ελλάδας, Βασίλης Ράπανος, παραιτείται για λόγους υγείας. (Reuters) 

;Διεθνείς σχέσεις
* Ο ανατραπείς Πρόεδρος της Παραγουάης Φερνάντο Λούγο, οργανώνει τους συμμάχους του σε εσωτερικό και εξωτερικό και σχηματίζει εναλλακτική κυβέρνηση, με στόχο να επανέλθει στην εξουσία. (Al Jazeera)

## 26 Ιουνίου
;Πόλεμος και επιθέσεις
* Αραβική Άνοιξη:
** Η κυβέρνηση του Μπαχρέιν ανακοινώνει ότι θα καταβάλει το ποσό των 2,6 εκατ. δολαρίων ΗΠΑ προς τους συγγενείς των 17 ατόμων που έχασαν τη ζωή τους κατά τη διάρκεια εξέγερσης εναντίον της κυβέρνησης. (Reuters) 
** Εξέγερση στη Συρία: Η Τουρκία επίσημα ζητά τη βοήθεια των συμμάχων του NATO έπειτα από την κατάρριψη ενός τουρκικού μαχητικού από τη συριακή αεράμυνα. (Reuters) 

;Τέχνες και πολιτισμός
* Τα πέντε μέλη του γυναικείου συγκροτήματος Spice Girls επανενώνονται για να συμμετάσχουν στο νέο μιούζικαλ *[[Viva Forever]]*. (BBC)

;Πολιτική
* Νέος υπουργός Οικονομικών στην Ελλάδα διορίζεται ο Γιάννης Στουρνάρας. (Reuters) 

## 27 Ιουνίου
;Οικονομία
* Η Τράπεζα της Κίνας γίνεται η πρώτη κινέζικη τράπεζα που ανοίγει παράρτημα στην Ταϊβάν. (NHK World)

;Τραγωδίες
* Τουλάχιστον 50 άτομα σκοτώνονται έπειτα από κατολισθήσεις εξαιτίας βροχών σε περιοχές του Μπανγκλαντές. (Al Jazeera)

;Πολιτική
* Η Ελισάβετ Β΄ του Ηνωμένου Βασιλείου και ο πρώην διοικητής του προσωρινού IRA και του Σιν Φέιν, Μάρτιν Μακ Γκίνις ανταλλάσσουν χειραψία κατά τη διάρκεια ιστορικής συνάντησης στο Μπέλφαστ. (BBC) (RTÉ)

;Αθλητισμός
* Ευρωπαϊκό πρωτάθλημα ποδοσφαίρου 2012:
** Η Ισπανία νικά στα πέναλτι την Πορτογαλία και προκρίνεται στον τελικό της Κυριακής στο Κίεβο, με το Σεσκ Φάμπρεγας να αναδεικνύεται σε πρωταγωνιστή του παιχνιδιού. (TSN)  (BBC)
** Παραιτείται ο προπονητής της εθνικής Ολλανδίας, Μπερτ φαν Μάρουικ. (UEFA)

## 28 Ιουνίου
;Οικονομία
* Οι ηγέτες των χωρών της ζώνης του ευρώ συναντώνται εκτάκτως, με σκοπό να συνδράμουν την Ισπανία και την Ιταλία.
(AP μέσω ''Seattle PI'')

;Καταστροφές
* Ένας άνθρωπος χάνει τη ζωή του από τις πλημμύρες που πλήττουν την Αγγλία, ενώ διακόπτεται για σύντομο χρονικό διάστημα και η διαδρομή της Ολυμπιακής Φλόγας για τους Ολυμπιακούς Αγώνες στο Λονδίνο. (BBC)

;Νόμος και έγκλημα
* Αθωώνεται από το Δικαστήριο για τα Εγκλήματα πολέμου στην πρώην Γιουγκοσλαβία ο Ράντοβαν Κάρατζιτς για μία από τις δύο κατηγορίες της γενοκτονίας. (Al Jazeera)

;Αθλητισμός
* Euro 2012: Η Ιταλία κερδίζει τη Γερμανία στον ημιτελικό με 2 γκολ από το πρώτο ημίχρονο, που πέτυχε ο Μάριο Μπαλοτέλι. Οι Ιταλοί προκρίνονται έτσι στον τελικό της διοργάνωσης. (TSN)  (BBC)
* Στο τουρνουά Γουίμπλεντον,το νούμερο 100 στην παγκόσμια κατάταξη Λούκας Ρόσολ νικά τον Ισπανό Ραφαέλ Ναδάλ, 2ο στον κόσμο σε 5 σετ, σημειώνοντας μια από τις μεγαλύτερες εκπλήξεις στην ιστορία των Γκραν Σλαμ του τένις. (ESPN)

## 29 Ιουνίου
;Τέχνες και κουλτούρα
* Το συγκρότημα της εναλλακτικής ροκ The Flaming Lips πετυχαίνει ένα νέο παγκόσμιο ρεκόρ Γκίνες για τις περισσότερες ζωντανές συναυλίες σε διαφορετικές πόλεις σε διάστημα 24 ωρών. (BBC)

;Οικονομία
* Κρίση στην ΕΕ:
** Οι ηγέτες της ΕΕ συμφωνούν στην ανακεφαλαιοποίηση των τραπεζών. (AP μέσω ''USA Today'') 
** Οι διεθνείς χρηματαγορές αντιδρούν με αλματώδη άνοδο στον απόηχο της συνόδου. (CNN)

;Διεθνείς σχέσεις
* Η Mercosur αναστέλλει την ιδιότητα μέλους της Παραγουάης από τους κόλπους της, έπειτα από την καθαίρεση του Φερνάντο Λούγκο, ωστόσο δεν επιβάλλει κυρώσεις. (AP μέσω ''Business Week'')
* Το Ουζμπεκιστάν αποχωρεί από την υπό ρωσική διοίκηση Συνθήκη για τη Συλλογική Ασφάλεια. (RIA)

## 30 Ιουνίου

;Τέχνες και πολιτισμός
* Ένα Μνημείο Παγκόσμιας Κληρονομιάς της UNESCO καταστρέφεται από Μουσουλμάνους μαχητές στο Τιμπουκτού. Πρόκειται για το Μαυσωλείο του Σίντι Μαχμούτ μπεν Αμάρ. Οι μαχητές πιστεύεται ότι έχουν διασυνδέσεις με την Αλ Κάιντα. (''The Washington Post'')

;Καταστροφές
* Ο αριθμός των θυμάτων από τις καταιγίδες που έπληξαν τις μεσοατλαντικές πολιτείες των ΗΠΑ φτάνει τους 13, με εκατομμύρια άτομα να παραμένουν χωρίς ηλεκτρικό και τις πολιτείες Οχάιο, Δυτική Βιρτζίνια, Βιρτζίνια, Επαρχία της Κολούμπια και Μέριλαντ να κηρύσσονται σε κατάσταση εκτάκτου ανάγκης. (AP via ''Boston Globe'')

;Διεθνείς σχέσεις
* Οι ΗΠΑ, η Ρωσία και η Λαϊκή Δημοκρατία της Κίνας συμφωνούν σε σχέδιο για μεταβατική κυβέρνηση στη Συρία. (AFP διά ''Sydney Morning Herald'')

;Πολιτική και εκλογές
* Ο Μοχάμεντ Μόρσι ορκίζεται ως Πρόεδρος της Αιγύπτου, ο πρώτος εκλεγμένος Πρόεδρος μετά την ανατροπή του Χόσνι Μουμπάρακ κατά την επανάσταση του 2011. (''Los Angeles Times'')
* Στη Γεωργία, ο Πρόεδρος Μιχαήλ Σαακασβίλι διορίζει τον υπουργό Εσωτερικών Βάνο Μεραμπισβίλι στο αξίωμα του Πρωθυπουργού. (''Chicago Tribune'')

;Αθλητισμός
* Ευρωπαϊκό πρωτάθλημα ποδοσφαίρου 2012:
** Ο Λοράν Μπλαν παραιτείται από προπονητής της εθνικής ομάδας ποδοσφαίρου της Γαλλίας, έπειτα από τον αποκλεισμό της χώρας από τη διοργάνωση. (BBC) (ESPN) 
** Ο πρόεδρος της UEFA Μισέλ Πλατινί απορρίπτει την πρόταση για διετή αποκλεισμό του Σαμίρ Νασρί. (ESPN) 
** Ο Πλατινί προτείνει τη διοργάνωση του 2020 να διεξαχθεί σε πολλές πόλεις. (BBC)

 
06